( 67 ) 
comme cstoit l’autre pardevaut qu’at esté perdue, ils, lesdits de Mon- 
tenack, ont esté et sont refusans d’accepter ladite cloche, si ce n’est 
par telle condition que la susditte dame et son couvent leur fassent au- 
cune autre récompense à l’église de Montenack. Sur quoij de la part 
de la souventditte dame abbesse et de son couvent, en la présence de 
Mons r M re Jean de Lonciiin, frère à la susdite dame abbesse, et de 
plusieurs autres soubscrits, fut par Eustache Viron, baillij de Mohau, 
respondu auxdits de Montenack, qu’au regard de la cloche perdue par 
les guerres, elles ne sçavent le poids ni poissant que la cloche perdue 
avoit, ce que disent eux-mesmes; mais sçavent bien Madame et son cou- 
vent le préjudice, domage et intérest qu’ils en ont ; et , si ceux de Mon- 
tenack n’eussent fait forteresse de V église , que à l’adventure laditte cloche 
ne fusse perdue. Et semble à madame et à son conseil qu’elle la devroit 
recouvrer sur toute la communauté de Montenack; et touchant cette 
nouvelle cloche, madame et son couvent maintiennent qu’elle est suffi- 
sante assé pour servir à son dismage de Montenack, moyennant que ceux 
du souvcntdit Montenack aijent un bclfroid tel qu’ils ont eu ancienne- 
ment, pour pendre la susditte cloche en hault, comme il appartient. 
Ainsij pour conclusion fînalle et pour éviter toute frivole contention, at 
esté amiablement conclu et advisé par gens de bien et entre les ambe- 
deux parties : que la susdite cloche nouvelle (: telle qu’elle est :), serat 
menée audit Montenack et pendue en leur belfroid qu’ils ont à présent et 
illecq demeurerat en tel estre jusqu’à ce que le vieux belfroid serat re- 
fait et réparé suffisament et remis comme il souloit estre au temps passé 
et à tels frais et coustanges que faire se doit. Et adonc serat laditte cloche 
esprouvée, et si elle est alors trouvée moins suffisante qu’elle ne doit 
estre pour leur dismage et que la faute vienne de maditte dame et cou- 
vent, elles seront tenues de l’amender à la détermination des clercs de 
droict, si par amiable n’en vat. Et pareillement s’il estoit prouvé que la 
faute vienne de ceux de Montenack à cause de leur belfroid, iceuxdits de 
Montenack ont promis de pareillement amender. — Et ne doit estre, au 
temps futur, icelleditte nouvelle cloche par ceux dudit Montenack autre- 
ment sonnée qu’il n’appartient. Et feront lesdits de Montenack faire une 
autre cloche suffisante pour servir à leur église, comme ils en sont tenuz. 
En outre, par-devant moij notaire publicque et les tesmoins souscrits fit 
madame l’abbesse pour elle et pour son couvent protestation et protestât 
que, si lesdits de Montenack, en temps futur, perdiront encore cette 
nouvelle cloche par leur coulpe et par leur défaut, de la recouvrir par 
